Spreekwoorde en gesegdes « Roekeloos
// Spreekwoorde en gesegdes Nou ook op Facebook by facebook.com/aweregs
Afrikaanse spreekwoorde, gesegdes en ander sêgoed.
Hoe kaler jakkals hoe groter stert. (wie die minste besit spog gewoonlik die meeste) Vandag “hosanna” en môre “kruis hom”. (’n waarskuwing teen die wispelturigheid van die openbare mening)
Loop gee die hoenders kos! (as ’n kind volwasse geselskap moet verlaat) ‘n Blinde hoender vind ook ‘n korreltjie. (onverwagse geluk)
Die laaitie se hakskene word rooi. (hy begin na meisies kyk … of seuntjies) Hou op sit op my hakke. (hou op om my te volg)
Van die gramadoelas kom. (van ‘n onbeskaafde deel van die land kom) Gou met die pen. (‘n vaardige skrywer)
Van ’n donkie kan jy ’n skop verwag. (van ’n onbeskofte persoon kan jy slegte behandeling verwag) In die donker is alle katte grou. (in die donker is daar nie ‘n verskil tussen mooi en lelike meisies nie) So bang soos ‘n Bolander vir donderweer.
Derdemannetjie speel. (’n verliefde paar pla deur jou teenwoordigheid) Dassie het ‘n stert gekry. (Vir mense wat hulle skielik hoogmoedig gedra.)
Die verste berge is altyd die blouste. (onbereikbare dinge lyk altyd aantreklik)
Hy druk almanakke. (Hy lieg.) Allemansvriend is niemandsvriend. (Almal wat almal se vriend wil wees word dikwels geminag) http://goo.gl/SddnQ
Jou akker sal kraak. (Jy sal swaar kry) Gou op sy agterpote wees. (gou kwaad word)
Die aarde is toe te koud vir hom om op te trap. (niks is goed genoeg vir hom nie). Dit weet die aap se stert. (almal weet dit)
Nooit gedink my blindederm sal lank genoeg wees nie. (ek sal die guts hê nie) Hy is meer verward as ‘n bergie onder huisarres. Wat laat oom Japie weer die grootsê so hoog uit die takke haal? (onnodig groot woorde gebruik) Dis asof die lank-rek van die laaste noot die kraai laat lekkerkry.
Hier kom nou weer baie loopneusdae meneer. (koue dae, uit Worcester se omgewing) Hy moet nie met sy rondloperhondmaniere hier kom kuier nie.
Die Stormers moet nou opstaan uit daai lamrugby-groef waarin hulle verval het. Sy het so ‘n broeishennetjie-manier van aanlê by die seuns, draai al om hulle.
“Pluk so ‘n spierwit dingetjie uit haar handsak en paf-paf op haar neus.” – CM van den Heever, Langs die Grootpad Die blerrie tweegesig blaf met die honde en huil met die wolwe.
Hy is ‘n gladde kêrel. (Mens kan hom nie vertrou nie.) Toe Jors sy eks sien by die kroegtoonbank spring hy knipmes-om.
Die meisies by Tukkies is gek oor mieliestamp. Wonder waar was Jors en sy meisie gisteraand, sy het al weer kruipknietjies. (nerfaf knieë)
Die kar draai sommer hier rûens in die pad. (draai dwars in die pad) [‘n Sêding in Riversdal.]
Geduld is ‘n stadige manier om jou moer te strip. Seks is soos jou salaristjek, mens praat nie regtig daaroor nie, want netnou kry die ander ou meer as jy.
Hy is ‘n regte cheapskate. (Hy is suinig.) Sy doen die canyon tango. (Sy loop snaaks weens seer voete.)
‘n Mens moet nooit lag as ‘n dief op ‘n fiets deur ‘n trein getrap word nie. Dit kan moontlik jou fiets wees.
Sy is so klein, sy verdwaal in ‘n telefoonhokkie.
lees ook Sêgoed
Onlangs verskyn	Koor Junkies
Begrafnis in die ruimte
Ons Afrikaans Rock 2016